**Suomalaisen Naisliiton turvallisen tilan periaatteet 2024**

**Toimimme turvallisen tilan periaatteiden mukaisesti järjestämissämme tilaisuuksissa, kokouksissa ja sähköisessä viestinnässä (sposti ja some).**

* **Anna tilaa.** Pyri huolehtimaan siitä, että kaikilla on mahdollisuus osallistua keskusteluun. Älä jyrää muiden mielipiteitä ja anna myös muille puheenvuoroja. Kunnioita myös toisen yksityisyyttä ja käsittele arkoja aiheita kunnioittavasti.
* **Kuuntele ja opi**. Ota vastaan uudet aiheet, henkilöt ja näkökulmat ennakkoluulottomasti. Suhtaudu jokaiseen vastaantulevaan asiaan ja tilanteeseen mahdollisuutena oppia uutta ja kehittyä.
* **Älä pilkkaa**, ivaa, halvenna, sysää syrjään tai nolaa ketään puheillasi, käytökselläsi tai teoillasi. Pidättäydy ulkonäön arvostelusta, juoruilusta ja stereotypioiden ylläpitämisestä.
* **Älä tee oletuksia** ulkonäköön tai toimintaan perustuen. Älä tee oletuksia kenenkään seksuaalisuudesta, sukupuolesta, kansallisuudesta, etnisyydestä, uskonnosta, arvoista, sosioekonomisesta taustasta, terveydestä tai toimintakyvystä.
* **Kunnioita** toisen henkilökohtaista fyysistä ja psyykkistä tilaa. Kunnioita itsemääräämisoikeutta. Älä koske toista kysymättä lupaa. Muista, ettet voi tietää toisen rajoja kysymättä niitä. Pyydä tilaa myös itsellesi tarvittaessa.
* **Pyydä anteeksi,** jos olet loukannut tahallisesti tai tahattomasti muita.